Грамматик К. түбәндәгеләргә бүленә : 1 ) күрһәтеү ( “ ана ” , “ бына ” һ.б. ) , мәҫәлән , “ Бына июль ҡояшы , ҡыҙыл керпектәрен асыулы киреп , ашыҡмай ғына офоҡҡа яҡынлашты ” ; 2 ) билдәләү-асыҡлау ( “ нәҡ ” , “ тап ” , “ тас ” , “ ҡап ” һ.б. ) , мәҫәлән , “ Нәҡ шул ваҡытта урман яңғыратып мылтыҡ шартланы ” ) ; 3 ) һорау ( “ -мы ” , “ -мы ни ” , “ -мы икән ” , “ -мы әллә ” , “ -мы һуң ” , “ -мы икән ни ” һ.б. ) , мәҫәлән , “ Һеҙҙең Бөркөтлөлә булғанығыҙ бармы ? ” ; 4 ) сикләү- айырыу ( “ ғына ” , “ уҡ ” , “ тик ” , “ фәҡәт ” , “ иһә ” һ.б. ) , мәҫәлән , “ Бөтә ышанысым һин генә ” ; 5 ) көсәйтеү ( “ бик ” , “ үтә ” , “ һәләк ” , “ ифрат ” , “ ныҡ ” , “ иллә ” һ.б. ) , мәҫәлән , “ Быйыл да йәйҙең иң күркәм көндәрендә ауылыма ҡайттым ” .